ในช่วง 4-5 วันที่ผ่านมาผมพักผ่อนน้อยนอนตกวันละ 4 - 6 ชั่วโมง พอตื่นมาแล้วรู้สึกอ่อนเพลียนอนไม่เต็มอิ่ม จนวันก่อนช่วงเย็นเดินไปซื้อข้าวแล้วมีอาการโคลงเคลง เหมือนเดินบนคลื่น และจะล้ม พร้อมกับมีอาการเวียนหัวร่วมด้วย แต่คืนนั้นหลังจากเกิดอาการผมได้นอนเต็มอิ่ม 9 ชั่วโมง และ 8 ชั่วโมงในคืนต่อมา จนมาถึงวันปัจจุบันหายจากอาการโคลงเคลงแล้ว แต่มีอาการเวียนหัว เพลีย พร้อมกับเหมือนแขนขามีแรงไม่เต็มที่ ไม่กระชับกระเฉง เลยอยากสอบถามว่า 1.) จำเป็นต้องพบแพทย์มั้ยครับ หรือต้องดูแลตัวเองอย่างไรให้ร่างกายกลับมาปกติครับ 2.) ผมมียาแก้เวียนหัว( Betahistire) อยู่สามารถรับประทานได้มั้ยครับ
สวัสดีค่ะ อาการที่พักผ่อนน้อย แล้วตื่นมา อ่อนเพลีย ไม่สดชื่น เดินแล้วเวียนหัว โคลงเคลงนั้น เป็นอาการที่อาจจะเกิดขึ้นได้เป็นปกติจากการพักผ่อนน้อยเอง หรือมีสาเหตุอื่นๆของการเวียนหัว เช่นน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุนโรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลางการเปลี่ยนท่าทางที่เร็วเกินไป ทำให้ความดันต่ำลงอย่างรวดเร็ว จนเวียนศีรษะ เนื้องอกของประสาททรงตัวแต่จากที่กล่าวมานึกถึงเกี่ยวกับการพักผ่อนน้อยมากที่สุด อาจจะยังไม่จำเป็นต้องพบแพทย์ทันที ควรลองปรับพฤติกรรม การนอนให้ได้อย่างน้อย 8-10 ชั่วโมงต่อวันติดต่อกันดูก่อน ร่วมกับรับประทานอาหารที่มีประโยชน์ต่อสุขภาพ งดการทำงานหนักๆไปก่อน แต่ถ้าพักผ่อนเต็มที่แล้วยังมีอาการต่อเนื่อง เวียนหัวมาก เดินเซมาก ควรไปพบแพทย์เพื่อตรวจประเมิน ยาแก้เวียนหัวตัวที่กล่าวมาสามารถรับประทานได้เมื่อมีอาการทุก 6-8 ชั่วโมงค่ะ